Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: (2) A felnõttképzésrõl szóló 2001. évi CI. törvény
Paragraph Index: 1200

(3) Az R. 4. §-ának (7) bekezdése helyébe a következõ rendelkezés lép: „(7) A beiskolázási tervet az intézmény vezetõje a jóváhagyott hétéves továbbképzési terv alapján készíti el az adott évre a (8) bekezdésben részletezett szabályok szerint. Az intézmény vezetõje az 1. számú melléklet szerinti, kitöltött igénylõ lapot, valamint a továbbképzési és a beiskolázási tervet minden év március 1-jéig megküldi a fenntartójának. A fenntartó a 2. számú mellékletben meghatározottak alapján kiállított igénylõ lapot, a továbbképzési és a beiskolázási tervvel együtt minden év április 1-jéig továbbítja az Országos Széchényi Könyvtárnak a szervezett képzésben résztvevõk létszámának megismerése és regisztrálása érdekében.”

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes